APSTIPRINĀTS:

2021. gada 16.jūnijs

LU CFI iepirkumu komisijas sēdē

\_\_\_\_\_\_\_\_\_\_\_\_\_\_\_\_\_\_\_\_\_

A.Šarakovskis

**LATVIJAS UNIVERSITĀTES CIETVIELU FIZIKAS INSTITŪTS**

Iepirkuma

Publisko iepirkumu likuma 9.panta kārtībā

Saspiestā sausā gaisa (CDA) sistēmas (BOGE C20F kompresors), attālinātā CDA sistēmas monitoringa sistēmas un dzesēšanas iekārtu (SMC dzesētāji) apkopes, servisa, sistēmas paplašināšanas, uzlabošanas un instalācijas darbi

(iepirkuma identifikācijas Nr. LU CFI 2021/22)

nolikums

Rīga, 2021

1. **Vispārīga informācija**
   1. Iepirkums saskaņā ar Publisko iepirkumu likuma 9. panta prasībām „Saspiestā sausā gaisa (CDA) sistēmas (BOGE C20F kompresors), attālinātā CDA sistēmas monitoringa sistēmas un dzesēšanas iekārtu (SMC dzesētāji) apkopes, servisa, sistēmas paplašināšanas, uzlabošanas un instalācijas darbi”, iepirkuma identifikācijas numurs: LU CFI 2021/22.
   2. **Pasūtītājs**

|  |  |
| --- | --- |
| Pasūtītāja nosaukums | Latvijas Universitātes Cietvielu fizikas institūts (turpmāk tekstā – *LU CFI*) |
| Adrese | Ķengaraga iela 8, Rīga, LV-1063, Latvija |
| NM reģ. Nr. | LV90002124925 |
| Tālruņa Nr. | +371 67187816 |
| e-pasta adrese | [ISSP@cfi.lu.lv](mailto:ISSP@cfi.lu.lv) |
| Mājas lapas adrese | [www.cfi.lu.lv](http://www.cfi.lu.lv) |
| Pircēja profils EIS | <https://www.eis.gov.lv/EKEIS/Supplier/Organizer/818> |
| Kontaktpersona | Kontaktpersona iepirkuma nolikuma jautājumos -  Ilona Heinrihsone, [ilonah@cfi.lu.lv](mailto:ilonah@cfi.lu.lv); par tehnisko specifikāciju – Valdis Korsaks, [valdis.korsaks@cfi.lu.lv](mailto:valdis.korsaks@cfi.lu.lv) |
| Darba laiks | 09:00-17:00 |

* 1. Pretendents ir pakalpojumu sniedzējs, kurš iesniedzis piedāvājumu (turpmāk – *Pretendents*).
  2. Pakalpojumu sniedzējs ir fiziskā vai juridiskā persona, šādu personu apvienība jebkurā to kombinācijā, kas attiecīgi piedāvā tirgū sniegt pakalpojumu.
  3. **Informācijas apmaiņas kārtība**

## Pasūtītājs un ieinteresētais pakalpojumu sniedzējs ar informāciju apmainās rakstveidā.

## Ieinteresētais pakalpojumu sniedzējs jautājumus par Iepirkuma nolikumu uzdod rakstveidā, nosūtot tos elektroniski Iepirkuma sadaļā EIS e – konkursu apakšsistēmā.

### Ja ieinteresētais pakalpojumu sniedzējs laikus pieprasa papildu informāciju par Iepirkuma dokumentos iekļautajām prasībām attiecībā uz piedāvājumu sagatavošanu un iesniegšanu vai pretendentu atlasi, iepirkuma komisija to sniedz triju darbdienu laikā, bet ne vēlāk kā četras darba dienas pirms piedāvājumu iesniegšanas termiņa beigām.

### Atbildes uz ieinteresēto pakalpojumu sniedzēju pieprasījumiem sniegt papildu informāciju par Iepirkuma nolikumu tiek nosūtītas pakalpojumu sniedzējam, kas uzdevis jautājumu, un vienlaikus publicētas Iepirkuma sadaļā EIS e – konkursu apakšsistēmā.

### Ieinteresēto pakalpojumu sniedzēju pienākums ir pastāvīgi sekot Iepirkuma sadaļā EIS e – konkursu apakšsistēmā publicētajai informācijai.

### Iepirkuma komisija nav atbildīga par to, ja kāds ieinteresētais pakalpojumu sniedzējs nav iepazinies ar informāciju par Iepirkumu, kurai ir nodrošināta brīva un tieša Iepirkuma sadaļā EIS e – konkursu apakšsistēmā.

* 1. **Iepirkuma nolikuma saņemšana**

### Ieinteresētais pakalpojumu sniedzējs Iepirkuma nolikumu un ar to saistīto dokumentāciju var saņemt lejuplādējot elektroniskajā formātā Iepirkuma sadaļā EIS e – konkursu apakšsistēmā.

### Ieinteresētais pakalpojumu sniedzējs EIS e – konkursu apakšsistēmā var reģistrēties kā nolikuma saņēmējs, ja tas ir reģistrēts EIS kā pakalpojumu sniedzējs[[1]](#footnote-1).

### Lejuplādējot Iepirkuma nolikumu, ieinteresētais pakalpojumu sniedzējs apņemas sekot līdzi turpmākajai Iepirkuma norisei, dokumentācijai un iepirkuma komisijas sniegtajām atbildēm uz ieinteresēto pakalpojumu sniedzēju jautājumiem, kas tiks publicētas Iepirkuma sadaļā EIS e – konkursu apakšsistēmā.

* 1. **Piedāvājuma noformēšana**
     1. Piedāvājumu iesniedz elektroniski Iepirkuma sadaļā EIS e – konkursu apakšsistēmā, ievērojot šādas Pretendenta izvēles iespējas:

## izmantojot Iepirkuma sadaļas EIS e – konkursu apakšsistēmas piedāvātos rīkus, aizpildot minētās sistēmas e – konkursu apakšsistēmā Iepirkuma sadaļā ievietotās formas;

## elektroniski aizpildāmos dokumentus elektroniski sagatavojot ārpus Iepirkuma sadaļas EIS e – konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem);

## elektroniski sagatavoto piedāvājumu šifrējot ārpus Iepirkuma sadaļas EIS e–konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).

## Sagatavojot piedāvājumu, Pretendents ievēro, ka:

## piedāvājuma dokumenti ir jāsagatavo atsevišķos elektroniskos dokumentos ar standarta biroja programmatūras rīkiem nolasāmā formātā (piemēram, Microsoft Office 2010 (vai jaunākas programmatūras versijas) formātā vai pdf formātā). Finanšu piedāvājums jāaizpilda atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā;

## Pretendents piedāvājuma dokumentus paraksta ar drošu elektronisko parakstu un laika zīmogu vai ar EIS piedāvāto elektronisko parakstu;

## piedāvājuma dokumentus paraksta pakalpojumu sniedzēja pārstāvis ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām vai šīs personas pilnvarota persona, pievienojot atbilstoši noformētu pilnvaru un dokumentu, kas apliecina pilnvaras izdevēja paraksta (pārstāvības) tiesības. Pilnvarā precīzi jānorāda pilnvarotajai personai piešķirto tiesību un saistību apjoms;

## ja piedāvājumu iesniedz personu apvienība jebkurā to kombinācijā, piedāvājumā norāda tās pilnvaroto pārstāvi ar tiesībām elektroniski parakstīt visus ar šo iepirkuma procedūru saistītos dokumentus. Pilnvarojums pārstāvēt personu apvienību ir jāparaksta katras personas apvienībā iekļautās personas pārstāvēt tiesīgajam vai pilnvarotajam pārstāvim.

## Piedāvājums sastāv no atsevišķiem elektroniski sagatavotiem un parakstītiem dokumentiem:

## pieteikuma dalībai Iepirkumā (nolikuma 1.pielikums, tai skaitā, Iepirkuma nolikuma 1.7.2.3.punktā vai 1.7.2.4.apakšpunktā norādītā pilnvara);

## Pretendenta kvalifikācijas dokumentiem;

## tehniskā un finanšu piedāvājuma.

## Pretendents piedāvājuma noformēšanā ievēro Elektronisko dokumentu likumā noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku. Pretendents ir tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem.

## Piedāvājumā iekļautajiem dokumentiem jābūt skaidri salasāmiem, bez labojumiem vai dzēsumiem, lai izvairītos no jebkādiem pārpratumiem. Ja ir izdarīti labojumi, tiem jābūt apstiprinātiem ar Pretendenta pilnvarotās personas parakstu. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem.

## Ja Pasūtītājam rodas šaubas par iesniegtās dokumenta kopijas autentiskumu, tas ir tiesīgs pieprasīt, lai Pretendents uzrāda dokumenta oriģinālu.

## Piedāvājums jāsagatavo latviešu valodā. Svešvalodā sagatavotiem piedāvājuma dokumentiem jāpievieno apliecināts tulkojums latviešu valodā. Par dokumentu tulkojuma atbilstību oriģinālam atbild Pretendents.

## Piedāvājumā norāda, vai attiecībā uz piedāvājuma priekšmetu vai atsevišķām tā daļām nepieciešams ievērot komercnoslēpumu. Ja piedāvājums vai kāda tā daļa satur komercnoslēpumu, Pretendents norāda, kura informācija ir komercnoslēpums un kāds ir šāda statusa tiesiskais pamats. Piegādātājs nevar prasīt ievērot komercnoslēpumu uz tādu informāciju, kas ir vispārpieejama saskaņā ar normatīvajiem aktiem.

## Tiek uzskatīts, ka Pretendenti, iesniedzot savus piedāvājumus, apliecina, ka ir iepazinušies un piekrīt Iepirkuma nolikuma un tā pielikumu noteikumiem, kā arī ir iepazinušies ar visiem spēkā esošiem normatīvajiem aktiem, kas jebkādā veidā var ietekmēt vai var attiekties uz līgumā noteiktajām vai ar to saistītajām darbībām.

## Piedāvājums jāsagatavo tā, lai nekādā veidā netiktu apdraudēta Iepirkuma sadaļas EIS e–konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, Pretendentam ne vēlāk kā 15 (piecpadsmit) minūšu laikā pēc piedāvājumu atvēršanas uzsākšanas jāiesniedz derīga elektroniska atslēga un parole šifrētā dokumenta atvēršanai.

## Ja no sistēmas uzturētāja ir saņemts paziņojums par traucējumiem EIS darbībā, kuru dēļ nav iespējams iesniegt piedāvājumus, Pasūtītājs pieņem lēmumu pagarināt piedāvājumu iesniegšanas termiņu un Pasūtītājs profilā publicē informāciju par piedāvājumu iesniegšanas termiņa pagarināšanu, vienlaikus informējot par pieņemto lēmumu visus piegādātājus, kuri ir reģistrējušies kā Iepirkuma dokumentācijas saņēmēji, un sagatavo paziņojumu par izmaiņām vai papildu informāciju un iesniedz to publikāciju vadības sistēmā. Ja no sistēmas uzturētāja ir saņemts paziņojums par traucējumiem EIS darbībā, kuru dēļ nav iespējams nodrošināt piedāvājumu drošību, Pasūtītājs pieņem lēmumu par Iepirkuma pārtraukšanu un Pasūtītājs sagatavo informatīvu paziņojumu par noslēgto līgumu un iesniedz to publikāciju vadības sistēmā.

* 1. **Piedāvājuma iesniegšana un atvēršana** 
     1. Ieinteresētais pakalpojumu sniedzējs piedāvājumu iesniedz līdz Iepirkumu uzraudzības biroja mājaslapā publicētajā paziņojumā par līgumu un EIS e–konkursu apakšsistēmā norādītajam termiņam Iepirkuma sadaļā EIS e – konkursu apakšsistēmā.
     2. Ārpus Iepirkuma sadaļas EIS e – konkursu apakšsistēmas iesniegtie piedāvājumi tiks atzīti par neatbilstošiem Iepirkuma nolikuma prasībām, un neatvērti tiek nosūtīti atpakaļ iesniedzējam.
     3. Piedāvājumi tiks atvērti EIS e–konkursu apakšsistēmā uzreiz pēc nolikuma 1.8.1.punktā norādītā termiņa Iepirkuma sadaļā EIS e – konkursu apakšsistēmā. Piedāvājumu atvēršanas sanāksme ir atklāta un tā notiek elektroniski. Tās norises gaitai var sekot līdzi jebkurš ieinteresētais pakalpojumu sniedzējs.
     4. Pretendents līdz piedāvājumu iesniegšanas termiņa beigām EIS e – konkursu apakšsistēmā var grozīt vai atsaukt savu iesniegto piedāvājumu, izmantojot attiecīgos EIS pieejamos rīkus. Piedāvājuma atsaukšanai ir bezierunu raksturs, un tā izslēdz Pretendentu no tālākas līdzdalības iepirkumā. Piedāvājuma maiņas gadījumā par piedāvājuma iesniegšanas laiku tiek uzskatīts pēdējā piedāvājuma iesniegšanas brīdis.
  2. **Datu apstrādes noteikumi**
     1. Datu apstrādes noteikumi noteic kārtību kādā Pasūtītājs apstrādā fizisko personu datus (turpmāk – dati) saskaņā ar normatīvajiem aktiem, kas attiecas uz datu apstrādi un drošību, lai nodrošinātu Iepirkuma ietvaros iegūto datu apstrādi.

## **INFORMĀCIJA PAR IEPIRKUMA PRIEKŠMETU**

## **un piedāvājuma izvēles kritērijs**

## Iepirkuma priekšmets ir saspiestā sausā gaisa (CDA) sistēmas (BOGE C20F kompresors), attālinātā CDA sistēmas monitoringa sistēmas un dzesēšanas iekārtu (SMC dzesētāji) apkopes, servisa, sistēmas paplašināšanas, uzlabošanas un instalācijas darbi**,** saskaņā ar iepirkuma tehnisko specifikāciju (nolikuma 2.pielikums) un spēkā esošo normatīvo aktu prasībām.

* 1. Paredzamā līgumcena ir līdz **20 000,00 EUR** (divdesmit tūkstoši *euro* un 00 centi) bez PVN.

## Iepirkuma priekšmets nav sadalīts daļās. Iepirkuma komisija visu iepirkuma priekšmeta apjomu vērtēs kopā un uzvarētāju noteiks par visu iepirkuma priekšmeta apjomu.

## CPV kods: 50530000-9 - *Iekārtu remonta un tehniskās apkopes pakalpojumi.*

## Pretendents iesniedz **vienu piedāvājumu** par visu iepirkuma priekšmeta apjomu. Pretendents nevar iesniegt piedāvājuma variantus.

## Plānotais līguma darbības termiņš ir **36 mēneši**, vai līdz brīdim, kad ir sasniegta paredzamā līgumcena, atkarībā no tā, kurš no nosacījumiem iestājas pirmais.

## Pasūtītājs ir tiesīgs pagarināt iepirkuma līguma darbības termiņu līdz **12 mēnešiem**, ja paredzamā līgumcena iepirkuma līguma darbības laikā nav pilnībā apgūta.

## **Piedāvājuma izvēles kritērijs**

* + 1. Par uzvarētāju Iepirkuma procedūra tiks noteikts Pretendents, kura piedāvājums ir saimnieciski visizdevīgākais ar zemāko kopējo cenu.
    2. Ja pirms tam, kad pieņems lēmumu par uzvarētāju, tiks konstatēts, ka Pretendentu piedāvājumu novērtējums atbilstoši piedāvājuma izvēles kritērijam ir vienāds, Pasūtītājs kā izšķirošo piedāvājuma izvēles kritēriju piemēros to, ka izvēlēto piedāvājumu ir iesniedzis Pretendents, kas ir nacionāla līmeņa darba devēju organizācijas biedrs un ir noslēdzis koplīgumu ar arodbiedrību, kas ir nacionāla līmeņa arodbiedrības biedre (ja piedāvājumu iesniegusi personālsabiedrība vai personu apvienība, koplīgumam jābūt noslēgtam ar katru personālsabiedrības biedru un katru personu apvienības dalībnieku). Gadījumā, ja starp Pretendentiem nav neviena, kurš atbilst iepriekš minētajam kritērijam, vai šim kritērijam atbilst vairāki Pretendenti, Pasūtītājs rīkos atklātu izlozi.

1. **Pretendentu atlases nosacījumi**
   1. **Prasības Pretendentiem**

Iepirkumā var piedalīties jebkura fiziska vai juridiska persona vai šādu personu apvienība jebkurā to kombinācijā, kas atbilst iepirkuma dokumentācijā izvirzītajām prasībām. Pretendenti – fiziskas vai juridiskas personas vai šādu personu apvienība jebkurā kombinācijā, kas atbilst nolikumā noteiktajām prasībām.

* 1. **Pasūtītājs izslēgs Pretendentu no turpmākas dalības iepirkumā** jebkurā no Publisko iepirkumu likuma 9. panta astotajā daļā noteiktajiem gadījumiem, ņemot vērā Publisko iepirkumu likumā norādītos izņēmumus, termiņus un pārbaudīšanas kārtību. Pasūtītājs veic pārbaudes atbilstoši Starptautisko un Latvijas Republikas nacionālo sankciju likuma 11.1panta pirmajai un otrajai daļai attiecībā uz personām, kas norādītas minēta panta daļās.
  2. Nolikuma 3.2. punktā minēto apstākļu esamību Pasūtītājs, Publisko iepirkumu likuma 9. panta noteiktajā kārtībā, pārbauda attiecībā uz Pretendentu, kuram būtu piešķiramas līguma slēgšanas tiesības.
  3. **Prasības attiecībā uz Pretendenta iespējām veikt profesionālo darbību, tehniskajām un profesionālajām spējām**:

|  |  |  |
| --- | --- | --- |
| **Nr. p.k.** | **Kvalifikācijas prasības** | **Dokuments kvalifikācijas prasības atbilstības novērtēšanai** |
| 3.4.1. | Pretendents piekrīt Iepirkuma nolikuma noteikumiem. | Pretendenta pieteikums par piedalīšanos Iepirkumā (Iepirkuma nolikuma 1.pielikums). Ja pieteikumu paraksta Pretendenta pārstāvja pilnvarota persona, papildus iesniedz Pretendenta amatpersonas ar pārstāvības tiesībām izdotu pilnvaru (oriģināls vai apliecināta kopija) citai personai parakstīt piedāvājumu, ja tā atšķiras no Latvijas Republikas Uzņēmumu reģistrā norādītās informācijas.  Gadījumā, ja piedāvājumu iesniedz personu apvienība, piedāvājuma dokumentus paraksta atbilstoši personu savstarpējās vienošanās nosacījumiem.  Piedāvājumam pievieno **visu apvienības dalībnieku parakstītu vienošanos par kopīga piedāvājuma iesniegšanu.** Vienošanās dokumentā jānorāda katra apvienības dalībnieka līguma daļa, tiesības un pienākumi iesniedzot piedāvājumu, kā arī attiecībā uz iespējamo līguma slēgšanu, kā arī jānorāda persona, kura pārstāv piegādātāju apvienību Iepirkumā, ja nav norādīta persona, kura pārstāv piegādātāju apvienību Iepirkumā, tad visi piegādātāju apvienības biedri paraksta Pretendenta pieteikumu. |
| 3.4.2. | Ja Pretendents ir komersants, tas ir reģistrēts, licencēts un sertificēts atbilstoši attiecīgās valsts normatīvo aktu prasībām.  Ja par iepirkuma uzvarētāju tiek atzīta personu apvienība, tā līdz iepirkuma Līguma noslēgšanai, bet ne vēlāk kā 10 dienu laikā no dienas, kad saskaņā ar Publisko iepirkumu likumu Pasūtītājs ir informējis Pretendentu par iepirkuma līguma slēgšanas tiesību piešķiršanu, pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei.  Šajā apakšpunktā minēto termiņu var pagarināt, ja attiecīgais ārvalsts Pretendents iesniedz pierādījumus tam, ka attiecīgajā mītnes valstī reģistrācijas procesam nepieciešams ilgāks laiks. | Iepirkuma komisija pārbauda, vai Pretendents, ja tas ir komersants, ir reģistrēts Uzņēmumu reģistra Komercreģistrā.  **Ārvalstu pretendents**, ja Pretendents ir komersants, iesniedz kompetentas attiecīgās valsts institūcijas izsniegtu dokumentu (oriģinālu vai apliecinātu kopiju), kas apliecina, ka Pretendents reģistrēts atbilstoši attiecīgās valsts normatīvo aktu prasībām.  Ja piedāvājumu iesniedz piegādātāju apvienība, tad iesniedzams apliecinājums, ka gadījumā, ja apvienība tiks atzīta par iepirkuma uzvarētāju, tā izpildīs šajā apakšpunktā minētos nosacījumus. |
| 3.4.3. | Pretendents ir apmācīts ir apmācīts veikt sistēmas apkopes un servisa darbus. | Pretendents iesniedz iekārtu (BOGE kompresoru ražošanas iekārtas un SMC dzesēšanas iekārtas) ražotāju izdotus sertifikātus/apliecinājumus, ka pretendents ir apmācīts veikt sistēmas apkopes un servisa darbus. |
| 3.4.4. | Pretendents iepirkuma līguma izpildē nodrošina sertificētu speciālistu piesaisti. | Apliecinājums par to, ka pretendents līguma izpildē spēj piesaistīt vismaz vienu speciālistu, kurš ir sertificēts veikt sistēmas apkopi. |
| 3.4.5. | Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. Šādā gadījumā Pretendents pierāda pasūtītājam, ka viņa rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu Pretendenta rīcībā.  Ja piedāvājumu iesniedz personu apvienība, piedāvājumā norāda personu, kura pārstāv personu apvienību iepirkumā, nodrošinot iepirkuma ietvaros informācijas apmaiņu ar iepirkuma komisiju. Personu apvienības dalībnieki iepirkumam iesniegtajā piedāvājumā norāda arī katras personas uzņemtos pienākumus paredzamā līguma saistību izpildē. Šo informāciju paraksta katrs personu apvienības dalībnieks (nolikuma 1. pielikums). | |
| 3.4.6. | Ja Pretendents piesaista apakšuzņēmējus, tad Pretendents iesniedz apliecinājumu tam, kurus no tehniskajā specifikācijā izvirzītajiem uzdevumiem tas paredzējis nodot apakšuzņēmējam, norādot apakšuzņēmēju un procentus no iepirkuma līguma apjoma (nolikuma 1. pielikums). Apakšuzņēmējs iesniedz rakstisku apliecinājumu par gatavību piedalīties iepirkuma līguma izpildē. Ja Pretendents līguma izpildē neplāno piesaistīt apakšuzņēmējus, Pretendents to norāda savā piedāvājumā (Iepirkuma nolikuma 1. pielikums). | |
| 3.4.7. | Ārvalstī reģistrēts vai pastāvīgi dzīvojošs Pretendents iesniedz attiecīgās kompetentās institūcijas izziņu, kas apliecina, ka uz to un Publisko iepirkumu likuma 9.panta astotās daļas 4.punktā minēto personu neattiecas Publisko iepirkumu likuma 9.panta astotajā daļā noteiktie gadījumi. Šajā punktā minētajai izziņai ir jābūt izsniegtai ne agrāk kā 6 (sešus) mēnešus pirms tās iesniegšanas dienas, ja izziņas izdevējs nav norādījis īsāku tās derīguma termiņu. | |

* 1. Pretendents norāda visus apakšuzņēmējus un apakšuzņēmēja apakšuzņēmējus. Ar apakšuzņēmēju ir saprotama Pretendenta nolīgta persona vai savukārt tās nolīga persona, kura sniedz pakalpojumus iepirkuma līguma izpildei. Pretendentam jāiesniedz piesaistīto apakšuzņēmēju saraksts, norādot tajā katram apakšuzņēmējam izpildei nododamo darbu apjomu saskaņā ar tehnisko specifikāciju vai tāmi un pievienojot finanšu aprēķinus, kas norāda iepirkuma līgumā nododamo darbu apjomu procentuālo vērtību. Apakšuzņēmēja sniedzamo pakalpojumu vērtību noteic, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu sniedzamo pakalpojumu vērtību. Publisko iepirkuma likuma 63.panta trešās daļas izpratnē par saistīto uzņēmumu uzskata kapitālsabiedrību, kurā saskaņā ar koncernu statusu noteicošajiem normatīvajiem aktiem apakšuzņēmējam ir izšķirošā ietekme vai kurai ir izšķiroša ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kam vienlaikus ir izšķiroša ietekme attiecīgajā apakšuzņēmējā.

## **PASKAIDROJUMI PAR TEHNISKĀ**

## **UN FINANŠU PIEDĀVĀJUMA SAGATAVOŠANU**

## Pretendents Tehnisko un finanšu piedāvājumu sagatavo un iesniedz, ievērojot Konkursa nolikuma 2.pielikumā „Tehniskā specifikācija – tehniskais un finanšu piedāvājums” noteiktās prasības, izmantojot tam paredzēto veidlapas.

## Pretendents, iesniedzot Tehnisko un finanšu piedāvājumu atbilstoši Iepirkuma sadaļas EIS e–konkursu apakšsistēmā publicētajām veidlapām, aizpildot attiecīgas *Word* vai *Microsoft Excel* formas, apliecina piedāvātā pakalpojuma vai preces atbilstību Tehniskajā specifikācijā noteiktajām prasībām. Tehnisko un finanšu piedāvājumu paraksta Pretendentu pārstāvēt tiesīgā persona, pievienojot pārstāvību apliecinošu dokumentu (piemēram, pilnvaru).

## Pretendents, iesniedzot Tehnisko piedāvājumu pievieno Tehniskajā specifikācijā norādītos speciālistu sertifikātus, ražotāja apliecinājumus un dokumentāciju (ja tāda ir paredzēta).

## Pretendents nedrīkst veikt izmaiņas Iepirkuma sadaļas EIS e–konkursu apakšsistēmā publicēto veidlapu struktūrā, t.sk. dzēst vai pievienot rindas vai kolonnas.

## Tehniskajā piedāvājumā jāietver aprakstu saskaņā ar Tehniskās specifikācijas prasībām (aprakstot pakalpojumu vai piedāvāta preci, lietošanas un garantijas noteikumi, ja ražotājs noteicis u.c. informācija pēc Pretendenta ieskatiem).

## Pretendents aprēķinot pakalpojuma vienas vienības cenu, iekļauj tajā piedāvāto cenu par pakalpojumu, un visas izmaksas, kas saistītas ar pilnīgu un kvalitatīvu iepirkuma līguma izpildi, tajā skaitā, bet ne tikai, darbaspēka izmaksas, transporta, materiālu un tehnisko palīglīdzekļu izmaksas, visi valsts un pašvaldības noteiktie nodokļi (izņemot PVN) un nodevas, tajā skaitā peļņu un ar risku faktoriem saistītās izmaksas, ietverot arī tādus riskus kā normatīvo aktu izmaiņu risks, piegādes (tajā skaitā arī darbaspēka) sadārdzinājuma risks u.c. tiešās un pieskaitāmās izmaksas, izņemot PVN.

## Pretendents nodrošina piedāvātā pakalpojuma vai preces vienības cenas (bez PVN) nemainīgumu visā iepirkuma līguma izpildes laikā. Iespējamā inflācija, tirgus apstākļu maiņa vai jebkuri citi apstākļi nevar būt par pamatu līgumcenas, vai vienas vienības cenas paaugstināšanai, un šo procesu radītās sekas Pretendentam ir jāprognozē un jāaprēķina, sastādot Finanšu piedāvājumu. Iepirkuma līguma izpildes laikā Pretendenta piedāvātās pakalpojuma vienību cenas (bez PVN) netiks pārskatītas vai mainītas visu iepirkuma līguma darbības laiku.

## Finanšu piedāvājumā visiem aprēķiniem ir jābūt veiktiem, novērtējot Tehniskajā specifikācijā ietvertās prasības.

## Finanšu piedāvājumā norāda vienības cenu euro un centos bez pievienotās vērtības nodokļa (turpmāk – PVN) ar ne vairāk kā divām zīmēm aiz komata, atsevišķi katrai pozīcijai. Gadījumā, ja Finanšu piedāvājumā būs norādītas vairāk nekā divas zīmes aiz komata, noapaļošana netiks veikta un iepirkuma komisija ņems vērā tikai pirmās divas zīmes aiz komata.

## Pretendents nedrīkst iesniegt Tehniskā un/vai finanšu piedāvājuma variantus.

## **PIEDĀVĀJUMA noformējuma pārbaude un pretendentu atlase**

* 1. Iepirkuma komisija veic piedāvājumu noformējuma pārbaudi un Pretendentu atlasi slēgtā sēdē, kuras laikā Iepirkuma komisija pārbauda piedāvājumu atbilstību nolikumā noteiktajām prasībām.
  2. Pasūtītājs atlasa Pretendentus saskaņā ar izvirzītajām kvalifikācijas prasībām pārbauda piedāvājumu atbilstību Iepirkuma nolikumā noteiktajām prasībām un izvēlas piedāvājumu saskaņā ar noteikto piedāvājuma izvēles kritēriju.
  3. Pasūtītājs ir tiesīgs Pretendentu kvalifikācijas atbilstības pārbaudi veikt tikai tam Pretendentam, kuram būtu piešķiramas iepirkuma līguma slēgšanas tiesības.
  4. Gadījumā, ja Pasūtītājs izvēlas veikt Pretendenta kvalifikācijas atbilstības pārbaudi tikai tam Pretendentam, kuram būtu piešķiramas iepirkuma līguma slēgšanas tiesības, Pasūtītājs sākotnēji veic visu Pretendentu iesniegto Finanšu piedāvājumu pārbaudi, un turpina vērtēt tā Pretendenta piedāvājumu, kuram būtu piešķiramas iepirkuma līguma slēgšanas tiesības.
  5. Pretendenta piedāvājums tiek noraidīts un netiek tālāk izvērtēts, ja iepirkuma komisija konstatē, ka:
     1. Pretendenta piedāvājumā pastāv neatbilstība Iepirkuma nolikuma 1.7.punkta prasībām, kas neļauj objektīvi identificēt Pretendentu un piedāvājuma saturu;
     2. Pretendents neatbilst kādai no Iepirkuma nolikuma 3.punkta prasībām.
  6. Ja iesniegtajos dokumentos ietvertā informācija par pretendenta kvalifikāciju ir neskaidra vai nepilnīga, Pasūtītājs pieprasa, lai Pretendents vai kompetenta institūcija izskaidro vai papildina šajos dokumentos ietverto informāciju.

1. **TEHNISKĀ PIEDĀVĀJUMA ATBILSTĪBAS PĀRBAUDE**
   1. Komisija veic Tehniskā piedāvājuma pārbaudi slēgtā sēdē, kuras laikā Iepirkuma komisija pārbauda Pretendenta Tehniskā piedāvājuma atbilstību Iepirkuma nolikuma 5.punktā un Tehniskajām specifikācijā norādītajām prasībām.
   2. Piedāvājumu vērtēšanas gaitā Pasūtītājs ir tiesīgs pieprasīt, lai tiek izskaidrota Tehniskajā piedāvājumā iekļautā informācija.
   3. Pretendenta Tehniskais piedāvājums tiks noraidīts un netiks tālāk izvērtēts, ja Iepirkuma komisija konstatē, ka nav iesniegti Tehniskā piedāvājuma dokumenti, vai tie un to saturs neļauj objektīvi noteikt piedāvājuma atbilstību Iepirkuma nolikuma un Tehniskās specifikācijas prasībām.
2. **FINANŠU PIEDĀVĀJUMA ATBILSTĪBAS PĀRBAUDE**
   1. Iepirkuma komisija veic Finanšu piedāvājumu pārbaudi slēgtā sēdē.
   2. Iepirkuma komisija pārbauda, vai Pretendenta Finanšu piedāvājums sagatavots atbilstoši Iepirkuma nolikuma 5.punktā norādītajām prasībām. Ja Iepirkuma komisija konstatē, ka Pretendenta iesniegtais Finanšu piedāvājums neatbilst Iepirkuma nolikuma 4.punkta prasībām, Iepirkuma komisija noraida Pretendentu, un tā piedāvājumu tālāk nevērtē.
   3. Iepirkuma komisija veic aritmētisko kļūdu pārbaudi Pretendentu finanšu piedāvājumos. Ja Iepirkuma komisija konstatē aritmētiskās kļūdas, Iepirkuma komisija šīs kļūdas labo. Par konstatētajām kļūdām un laboto piedāvājumu, Iepirkuma komisija informē Pretendentu, kura piedāvājumā kļūdas tika konstatētas un labotas. Vērtējot piedāvājumu, Iepirkuma komisija ņem vērā veiktos labojumus.
   4. Ja piedāvājumu vērtēšanas laikā Iepirkuma komisija konstatē, ka kāds no Pretendentiem iesniedzis piedāvājumu, kas varētu būt nepamatoti lēts, lai pārliecinātos, ka Pretendents nav iesniedzis nepamatoti lētu piedāvājumu, Iepirkuma komisija var pieprasīt Pretendentam detalizētu paskaidrojumu par būtiskiem piedāvājuma nosacījumiem, tajā skaitā par īpašiem nosacījumiem, tehnoloģijām vai cita veida nosacījumiem, kas ļauj piedāvāt šādu cenu.
   5. Ja Iepirkuma komisija konstatē, ka Pretendents iesniedzis nepamatoti lētu piedāvājumu, Komisija to izslēdz no turpmākās dalības konkursā Publisko iepirkumu likuma 53.pantā noteiktajā kārtībā.
   6. Pēc finanšu piedāvājuma atbilstības pārbaudes nolikuma prasībām, Iepirkuma komisija izvēlas nolikuma prasībām atbilstošu saimnieciski visizdevīgāko piedāvājumu, kuru nosaka, ņemot vērā tikai cenu.
   7. Ja vairāku pretendentu vērtējamā kopējā piedāvājuma zemākā cena ir vienāda, tad tiek rīkota izloze, un iepirkuma līguma slēgšanas tiesības tiek piešķirtas izlozes rezultātā noteiktajam pretendentam.

## **LĒMUMA PAR uzvarētāja noteikšanu**

## **PIEŅEMŠANA UN PAZIŅOŠANA**

* 1. Pirms lēmuma par uzvarētāja noteikšanu Iepirkumā, Pasūtītājs pārbauda, vai attiecībā uz Pretendentu, kurš izraudzīts atbilstoši Iepirkuma nolikumā noteiktajām prasībām un kritērijiem nav attiecināmi Publisko iepirkumu likuma 9.panta astotās daļas izslēgšanas nosacījumi un Starptautisko un Latvijas Republikas nacionālo sankciju likuma 11.1 pantā noteiktās starptautiskās vai nacionālās sankcijas. Pasūtītājs minēto izslēgšanas nosacījumu pārbaudi veic Publisko iepirkumu likuma 9.pantā noteiktajā kārtībā un termiņos.
  2. Ja nepieciešams, Pasūtītājs uzticamības nodrošināšanai iesniegto pierādījumu vērtēšanu veic saskaņā ar Publisko iepirkumu likuma 43.panta nosacījumiem.
  3. Par uzvarētāju Iepirkumā tiks noteikts Pretendents, kurš būs iesniedzis Iepirkuma nolikuma prasībām atbilstošu saimnieciski visizdevīgāko piedāvājumu ar viszemāko vērtējamo cenu.
  4. Visi Pretendenti tiek rakstveidā informēti par Iepirkuma rezultātu **trīs darba dienu** laikā no lēmuma pieņemšanas dienas.

## Ja Iepirkumā nav iesniegti piedāvājumi, Pasūtītājs pieņem lēmumu izbeigt Iepirkumu.

## Pasūtītājs var jebkurā brīdī pārtraukt Iepirkumu, ja tam ir objektīvs pamatojums.

## Pretendents, kurš iesniedzis piedāvājumu Iepirkumā, uz ko attiecas Publisko iepirkumu likuma 9.panta noteikumi, un kurš uzskata, ka ir aizskartas tā tiesības vai ir iespējams šo tiesību aizskārums, ir tiesīgs pārsūdzēt pieņemto lēmumu Administratīvajā rajona tiesā [Administratīvā procesa likumā](https://m.likumi.lv/ta/id/55567-administrativa-procesa-likums) noteiktajā kārtībā mēneša laikā no lēmuma saņemšanas dienas. Administratīvās rajona tiesas nolēmumu var pārsūdzēt kasācijas kārtībā Augstākās tiesas Administratīvo lietu departamentā. Lēmuma pārsūdzēšana neaptur tā darbību.

1. **Iepirkuma līgumA NOTEIKUMI UN** **slēgšana**
   1. Iepirkuma priekšmeta noteiktā pakalpojuma sniegšanas vieta, laiks, pakalpojuma apjoms, samaksas kārtība, pakalpojuma garantijas termiņš u.c. noteikumi, kas regulē pakalpojuma izpildi ir noteikti iepirkuma līguma projektā (Iepirkuma nolikuma 4.pielikums).
   2. Iepirkuma līguma ietvaros pakalpojums tiks pasūtīts un apmaksāts saskaņā ar iepirkuma līguma noteikumiem un Pretendenta Finanšu piedāvājumā norādītajām vienas vienības cenām.

## Iepirkuma līguma izpildē iesaistītā personāla un apakšuzņēmēju nomaiņa, kā arī papildu personāla un apakšuzņēmēju iesaistīšana iepirkuma līguma izpildē iespējama Publisko iepirkumu likuma un iepirkuma līgumā noteiktajā kārtībā un gadījumos.

## Iebildumus par iepirkuma līguma projekta (Iepirkuma nolikuma 3.pielikums) noteikumiem, iesniedz rakstiski Iepirkuma nolikuma 1.5.punktā noteiktajā kārtībā. Pēc piedāvājumu iesniegšanas termiņa beigām iebildumi par iepirkuma līguma projektu netiks ņemti vērā.

* 1. Pasūtītājs slēdz iepirkuma līgumu saskaņā ar Publisko iepirkumu likuma [60. panta](https://m.likumi.lv/ta/id/287760#p60) pirmās, otrās, trešās, ceturtās un piektās daļas prasībām ar Iepirkuma komisijas izraudzīto Pretendentu.

## Pasūtītājs slēdz iepirkuma līgumu, pamatojoties uz Pretendenta piedāvājumu, saskaņā ar Iepirkuma nolikumā izvirzītajiem noteikumiem un iepirkuma līguma projektu (Iepirkuma nolikuma 3.pielikums). Slēdzot iepirkuma līgumu, tā noteikumi netiks mainīti.

* 1. Iepirkuma līgumu rakstveidā sagatavo Pasūtītājs un iesniedz vai nosūta to Pretendentam, kurš atzīts par uzvarētāju. Ja Pretendents neparaksta iepirkuma līgumu **piecu darba dienu** laikā no pasūtītāja elektroniska uzaicinājuma (uzaicinājums tiek nosūtīts uz Pretendenta pieteikumā norādīto oficiālo elektroniskā pasta adresi) nosūtīšanas brīža, tad Pasūtītājam ir tiesības Publisko iepirkumu likuma noteiktajā kārtībā atzīt par uzvarētāju nākamo Pretendentu, kura piedāvājums atbilst visām prasībām un ir saimnieciski visizdevīgākais piedāvājumsar viszemāko vērtējamo cenu.
  2. Pirms lēmuma pieņemšanas par nākamā Pretendenta atzīšanu par uzvarētāju, kurš piedāvājis visizdevīgāko piedāvājumu, Pasūtītājs izvērtēs, vai tas nav uzskatāms par vienu tirgus dalībnieku kopā ar sākotnēji izraudzīto Pretendentu, kurš attiecās slēgt iepirkuma līgumu ar Pasūtītāju. Ja nepieciešams, Pasūtītājs pieprasīs no nākamā Pretendenta apliecinājumu un pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto Pretendentu.
  3. Ja nākamais Pretendents, kurš piedāvājis visizdevīgāko piedāvājumu, ir uzskatāms par vienu tirgus dalībnieku kopā ar sākotnēji izraudzīto Pretendentu, vai nākamais Pretendents atsakās slēgt iepirkuma līgumu, Pasūtītājs pieņem lēmumu pārtraukt Iepirkumu, neizvēloties nevienu piedāvājumu.

## Pasūtītājam ir tiesības neslēgt iepirkuma līgumu, kā arī vienpusēji atkāpties no iepirkuma līguma izpildes, ja iepirkuma līgumu nav iespējams izpildīt tādēļ, ka Pretendentam vai Starptautisko un Latvijas Republikas nacionālo sankciju likuma 11.1 panta pirmajā daļā noteiktajām personām ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

## Iepirkuma līguma noteikumi attiecināmi uz visiem Pretendentiem vienlīdzīgi. Iepirkuma rezultātā noslēgtais iepirkuma līgums ir vispārpieejama informācija Publisko iepirkumu likuma noteiktajā apjomā.

## **PIELIKUMI**

* 1. 1.pielikums – Pieteikums (pievienots atsevišķi).
  2. 2.pielikums – Tehniskā specifikācija – tehniskā un finanšu piedāvājuma forma (pievienots atsevišķi).
  3. 3.pielikums – Iepirkuma līgums (projekts - pievienots atsevišķi).

1. Informāciju par to, kā ieinteresētais piegādātājs var reģistrēties par Iepirkuma nolikuma saņēmēju sk. <https://www.eis.gov.lv/EIS/Publications/PublicationView.aspx?PublicationId=883>. [↑](#footnote-ref-1)